Balšići

**Balšići** su srednjovijekovna dinastija koja je vladala Zetom od 1360. do 1421. godine.

## Podrijeklo
*Balšići* su srednjovekovna dinastija, koja je sebe dovodila u vezu sa Nemanjićima.

## O prvim Balšićima
Koncem 13. vijeka *Zeta*, nekadašnja neovisna država Duklja, bila je pod srpskom dinastijom Nemanjića. Na službi kod kralja *Uroša I.* (iz dinastije Nemanjići) u to je vrijeme bio *Mate Balšić*.

Jedan dokument iz svibnja 1384. navodi kako je srpska kraljica *Jelena*, žena *Uroša I.*, po ovom *Balšiću* poslala pismo knezu Dubrovnika. *Balšići* kasnije postaju oblasni plemići u *Zeti* a taj su status, kako se pretpostavlja, dobili i zbog vojničkih zasluga i/ili zboga toga što su se orodili s *Nemanjićima*.

## Balšića država
Oko 1360. Balša I. je, nedugo po smrti srpskog cara *Dušana*, faktički osmamostalio *Zetu*, koja je s ostatkom srpskog carstva bila u sve labavijim vezama, a s pojedinim srpskim oblasnim vladarima i u čestim ratovima.

*Balšića država* je, po ugledu na Bizant, imala organiziranu dvorsku službu sa *logotetom* na čelu. Državnim je financijama rukovodio visoki činovnik. *Balšići* su imali talenta za gospodarstvo i surađivali su s trgovcima iz zemlje i inozemstva.

Kovali su *Balšići* svoju monetu - *dinar*.

U kontinentalnome dijelu *Balšića države* vlast su imali potčinjeni oblasni plemići, dok su primorski gradovi, po tradiciji, imali gradske knezove.

Sudska je vlast u *Balšića državi* bila dvostepena. Oblasni su plemići donosili prvostepene a vladari iz dinastije *Balšića* su rješavali o žalbama.

## Obiteljske veze
*Balša I.* imao je tri sina: *Stracimira*, Đurađa I. i Balšu II.. Najstariji sin, *Stracimir*, bio je oženjen *Jerinom*, kćeri albanskoga plemića *Progona Dukađina* i s njom je imao sina Đurađa II. Balšića (vladar Zete od 1385. do 1403. godine) te *Milicom* iz obitelji Mrnjavčević.

*Đurađ I. Balšić*, sin *Balše I.*, vladao je *Zetom* još za očeva života, od 1362. do 1378. godine. Dva puta se ženio. Najprije s *Oliverom*, kćeri plemića *Vukašina Mrnjavčevića*, a potom sa *Todorom*, kćeri srpskog plemića *Dejana*. Imao je *Đurađ I. Balšić* troje djece, no njihova su imena ostala nepoznata.

Njegov brat, *Balša II.*, srednji sin *Balše I.*, vladao je *Zetom* od 1378. do 1385. godine. On je najprije bio oženjen *Komninom*, kćeri plemića *Ivana* iz *Valone* (Albanija), a onda i *Jelenom*, kćeri plemića *Radoslava Hlapena*.

*Đurađ II.*, vladar *Zete* od 1385. do 1403. godine, bio je oženjen Helenom (izvorno *Jelena*), kćeri srpskog kneza Lazara Hrebeljanovića koji je 1389. pogino na Kosovu.

No, nitko od *Balšića*, niti postrojbe *Zete*, nisu sudjelovali u Kosovskoj bitci.

Poslije smrti *Đurađa II.*, *Helena* se 1411. preudala za bosanskoga plemića Sandalja Hranića Kosaču.

Sin *Đurađa II.*, Balša III., upravljao je *Zetom* od 1403. do 1421. godine i posljednji je vladar iz dinastije Balšića. *Balša III.* je bio oženjen *Marom*, kćeri albanskoga plemića *Nikite Topija*. Potom se oženio *Boljom*, kćeri drugog albanskoga plemića *Koje Zakarija*.

*Balša III.* je iz ova dva braka imao troje djece - ime njegova sina nije poznato, a kćeri su bile *Jelena* (kasnije žena bosanskoga plemića Stjepana Vukčića Kosače), te *Todora*, udata za *Petra Vojsalića*.

## Vjera
*Balšići* do 1369. bili su pravoslavni, no tada su konvertirali i pristupili Katoličkoj crkvi. Papa *Urban V.* poslao je 26. lipnja 1369. pismo trojici sinova *Balše I.* u povodu njihovoga vraćanja u katoličku vjeru (citat u prijevodu na crnogorski):

*"Plemićima, braći Stracimiru, Đurđu i Balši, županima Zete, milost u sadašnjem vremenu, po kojoj će steći slavu u budućnosti.

*Duh naš kliče u Gospodinu, jer se milosrdno udostojio da vam podari spoznaju, pa ste vi, koji ste do sada ostali nesjedninjeni hrišćani u greškama mraka i sjeni vječne smrti, otpočeli mudro savjetovati sopstvenim dušama i dušama vaših podanika, da bi svjetlost istine prihvatili...Namjeravate, sa poštovanjem i iskrenim srcima pridružiti se poslušnosti i pobožnosti prema presvetoj Rimskoj Crkvi, majci i učiteljici svih vjernika, da u njoj trajno ostanete i da se učite od nas, koji smo bez zasluga Hristovi namjesnici na zemlji, na koji način treba da se krećete putem božijih izaslanika.."*.


== Na prijestolju ==
Vladari iz dinastije *Balšića* bili su: 
* *'Balša I.**, samostalni vladar [[1360]].-[[1362]]. godine, osamostalio ''Zetu''
* **Đurađ I. Balšić**, vladar [[1362]].-[[1378]].
* **Balša II.**, vladar [[1378]].-[[1385]].
* **Đurađ II. Balšić**, vladar [[1385]].-[[1403]].
* **Balša III.''', vladar 1403.-1421.

## Reference

## Vanjske veze

* O Balšićima
* Zapis o Heleni Balšić